JCh-2018. Eron so‘nggi daqiqadagi avtogol evaziga Marokashni yengdi

Rossiyada jahon chempionati o‘yinlari davom etmoqda.
«V» guruhida Marokash va Eron terma jamoalari bellashdi.
O‘yinda afrikaliklar biroz tashabbusga ega bo‘ldilar va ko‘proq xavfli vaziyat yaratdilar. Ammo, Eron himoyasi raqib hujumlariga dosh berib, o‘z darvozasi daxlsizligini saqlab qoldi. So‘nggi daqiqalarda esa, chap qanotdan jarima maydoniga oshirilgan to‘pni marokashlik himoyachi o‘z darvozasiga yo‘llab qo‘ydi. 
Guruhning yana bir o‘yini soat 23:00da boshlanadi. Unda Portugaliya va Ispaniya bellashadi.

JCh-2018, V guruhi
Marokash – Eron - 0:1 

15 iyun, Sankt-Peterburg, «Krestovskiy» stadioni
Gol: 90+3 Buxadduz (avtogol)
Marokash – Muhammadiy, El-Axmadiy, Benatiya, Xakimiy, Belxanda, Ziyesh, Xarit (da Koshta, 82), Bussufa, N.Amrabat (S.Amrabat, 76), Sassiy, El-Kaabiy (Buxadduz, 77).
Eron – Beyranvand, Puraliganjiy, Chashmiy, Rizoyan, Shojayeiy (Torimiy, 68), Xajisafiy, Amiriy, Ibroximiy (Xusayniy, 80), Jahonbaxsh (Quddus, 85), Azmun, Ansorifard.
Ogohlantirishlar: Shojaiy (10), El-Axmadiy (34), Jaxonbaxsh (47).